Les matrícules per a Natació Sincronitzada i Waterpolo comencen, en la Piscina Coberta, el 19 de setembre
2025-07-24

Des del passat 5 de setembre, la matrícula per a les Escoles Esportives Municipals 2016-2017, per a xiquets i xiquetes fins a 15 anys, està oberta a la ciutadania i encara pot formalitzar-se des de la plataforma digital allotjada al web municipal www.burjassot.org. No obstant açò, les matrícules per a les disciplines esportives de Natació Sincronitzada i Waterpolo començaran, en la Piscina Coberta de Burjassot (C/ Sixto Cámara, 28), dilluns que ve 19 de setembre.

D’altra banda, els cursos regulars de natació que ofereix anualment la Piscina Coberta van començar el passat 1 de setembre. Els cursos que ofereix la Piscina Coberta són Natació per a bebés, Natació per a dofins (3 i 4 anys), Natació per a escolars (de 5 a 14 anys), Natació per a Adults, Tercera Edat i Natació Salut i Aquagym.

Les persones interessades a incorporar-se a algun d’aquests cursos de natació, poden sol·licitar informació sobre horaris i preus en la Piscina Coberta o cridant per telèfon al 96 363 45 06.